  Виталий Пронин Удмуртиысь ГИБДД-лэн пресс-службаез ивортэ: туэ 10 толэзь куспын сюрес вылын мынӥсь-ветлӥсьёсты машинаен шуккон 401 учыр пусъемын. 56 адями быриз, 362-ез сӧсырмиз. Сюрес вамен лэзьымтэ интыостӥ потон учыръёсын быриз 9 адями. Паймыто ноябрь понна лыдпусъёс. 10 нунал куспын 28 пешеход шуккемын, со пӧлысь 15-ез - пеймыт уйин. 6 адями бырыны шедиз, 22 мурт сӧсырмиз.Югдурез утёнъя министерство туннэ ивортӥз Алнаш черкогуртын луэм шудтэм учыр сярысь: полицилэн дорожно-патрульной службаысьтыз инспектор лёгаз сюрес вылын кудӟыса кыллись воргоронэз (1980-тӥ арын вордскемын), со бырыны шедиз. Югдурез утёнъя министр А. Первухин та учыръя нимысьтыз эскерон радъяны косӥз.Елена Никитина Теги: ГИБДД Югдурезутёнъяминистерство  